César Antonio Molina

César Antonio Molina (Coruña, Galizia, 1952 -) galiziar poeta, saiakera-idazlea eta kazetaria da.

 Biografia 

Zuzenbidea ikasi zuen Santiagon eta ondoren Informazioaren Zientziak Madrilgo Unibertsitatean. Azken horretan Historia de la prensa literaria desde comienzos de siglo hasta la guerra civil (Literaturako prentsaren historia mende hasieratik gerra zibila arte) doktore-tesia aurkeztu zuen.

Molinaren poesia oso pertsonala da, lirikotasun handikoa eta gogoeta moral eta filosofikoez betea. Poema-liburuen artean aipatzekoak ditu Épica (1974, Epika), Proyecto preliminar para una arqueología de campo (1978, Lekuan lekuko arkeologia baterako aurretiko proiektua), Últimas horas en Lisca Blanca (1979, Azken orduak Lisca Blancan), Derivas (1987), El fin de Finisterre (1988, Finisterreren amaiera) galizieraz eta gaztelaniaz idatzia, Las ruinas del mundo (1991, Munduko hondakinak), Para no ir a parte alguna (1994, Inora ez joateko) eta Poemas (1995, Poemak).

Itzulpengintza eta literatura-kritika ere landu ditu. Diario 16 aldizkariko kultura gehigarrien zuzendari izan da, eta ikerketa kritikoak eta antologiak idatzi ditu: Antología de la poesía gallega contemporánea (1984, Gaur egungo galiziar poesiaren antologia), La revista "Alfar" y la prensa literaria de su época (1984, "Alfar" aldizkaria eta bere garaiko literatura-aldizkariak), Prensa literaria en Galicia (1989, Literatura-aldizkariak Galizian), Sobre el iberismo y otros escritos de Literatura portuguesa (1990, Iberismoaz eta portugaldar literaturari buruzko beste idatzi batzuez), eta Medio siglo de prensa literaria española: 1900-1950 (1990, Espainiako literatura-aldizkarien mende erdia: 1900-1950).

1996. urtean, Madrileko Círculo de Bellas Arteseko zuzendari izendatu zuten, eta 2004. urtean, Cervantes Institutukoa. Hogeita hamar liburutik gora argitaratu ditu (saiakera, prosa eta poesia), eta bere lana hizkuntza askotara itzulita izan da.

2007. urtean, José Luis Rodríguez Zapaterok Kultura Ministro izendatu zuen, Carmen Calvoren ordez.

 Obra 

 Prosa eta saiakera 
 1974: Épica. DL C-615-1974
 1979: Últimas horas en Lisca Blanca. 
 1984: La revista Alfar y la prensa literaria de su época (1920-1930). 
 1987: Derivas. 
 1988: El fin de Finisterre. 
 1989: Prensa literaria en Galicia (1809-1920). 
 1989: Prensa literaria en Galicia (1920-1960). 
 1990: Medio siglo de Prensa literaria española (1900-1950) [ensayo]. 
 1990: Sobre el iberismo y otros escritos de literatura portuguesa. 
 1991: Las ruinas del mundo. 
 1994: Para no ir a parte alguna. 
 1995: Sobre la inutilidad de la poesía. 
 1996: Nostalgia de la nada perdida; ensayo sobre narrativa contemporánea. 
 2000: Vivir sin ser visto. 
 2001: A Coruña, agua y luz. 
 2001: Olas en la noche. 
 2003: Regresar a donde no estuvimos. 
 2003: Viaje a la Costa da morte. 
 2005: En honor de Hermes. 
 2005: Fuga del amor. 
 2006: El rumor del tiempo. 

 Poesia 
 1978: Proyecto preliminar para una arqueología de campo. 
 1983: La estancia saqueada. 
 1984: Antología de la poesía Gallega contemporánea. 
 1986: Gobierno de un jardín.
 2001: A fin de Fisterra. 
 2005: En el mar de Ánforas.'' 

 Erreferentziak 

Kategoria:Coruñarrak
Kategoria:Galiziako idazleak
Kategoria:Espainiako ministroak
Kategoria:Kultura ministroak
Kategoria:Espainiako Langileen Alderdi Sozialistako politikariak
Kategoria:Castelao Dominak